cy en en cy ceb it cy en fr cy cy fr nl cy cy jbo cy cy en fr fr cy cy fr it cy cy jbo cy cy en fr fr fr en cy cy jbo cy cy nl fr cy cy cy ast en cy fr nl cy cy cy cy cy cy de hbs_lat cy ast cy cy cy zh cy en cy eo cy it en en es en cy en fr cy it cy cy cy cy cs cs cy cy fy cy cy en cy cy cy cy cy es es cy cy cy cy cy cy en cy es cy cy es es en es en en en en en cy en cy cy en en kw cy en kw cy cy fr fr cy en tl en cy cy cy cy en cy cy cy cy cy cy en cy en cy cy cy cy cy cy cy cy en kw cy cy cy da cy cy cy es cy en cy cy cy cy cy cy cy cy cy en cy cy cy cy cy cy cy cy kw cy cy cy cy en cy cy cy cy cy en en en en cy en en en cy
ADY | Ysgol Gymraeg Aberystwyth
Mae'r Clwb Brecwast ar agor yn ddyddiol rhwng 0815 - 0845
Os oes angen trafod unrhyw agwedd o adroddiad cofnod cynnydd eich plentyn, cysylltwch â'r Swyddfa i wneud apwyntiad
Gwibdaith bl.3 i Ffatri Wlân Drefach Felindre a Teifi Mania
Gwersi Beicio bl.6 (Grŵp 2)
Gwibdaith y Meithrin (plant sy'n mynychu yn y prynhawn yn unig) i Ganolfan Hamdden Plascrug
Gwibdaith y Meithrin (disgyblion sy'n mynychu drwy'r dydd a bore yn unig) i Ganolfan Glan-y-Môr Clarach.
Barbeciw y Gymdeithas Rhieni ac Athrawon 6yh
Ysgol yn cau ar gyfer gwyliau'r haf
Gwyliau haf hapus i bawb
Bydd yr ysgol yn ail agor i staff ar y 3ydd o Fedi
Bydd yr ysgol yn ail agor i blant ar y 4ydd o Fedi
Croeso i dudalen ADY
Croeso cynnes i chi i dudalen yr adran
Tynnwyd y wybodaeth isod o wefan Cyngor Sir Ceredigion sy'n rhoi diffiniad clir o AAA a sut y byddwn ni fel sefydliad addysg o fewn y Sir yn cefnogi disgyblion sydd ag AAA. Gweler hefyd restr o gwestiynau cyffredin a'r atebion iddynt. Ar waelod y dudalen mi welwch ein cyfrif trydar lle rhennir gwybodaeth defnyddiol i'ch cefnogi chi fel rhieni a gwarcheidwaid.
Cofiwch gysylltu â mi yn syth os hoffech drafod
unrhyw agwedd o ddatblygiad eich plentyn.
Beth yw Anghenion Addysgol Arbennig?
Bydd tua un o bob pump o blant ag Anghenion Addysgol Arbennig ar ryw adeg yn ystod eu bywyd ysgol. Mae'r gyfraith yn datgan bod gan blentyn Anghenion Addysgol Arbennig ( AAA ) os yw ef neu hi ag anawsterau dysgu neu ymddygiad sydd angen cymorth arbennig.
Os yw eich plentyn ag anawsterau y maent :
yn ei chael yn anoddach i ddysgu na'r rhan fwyaf o blant o'r un oedran
ag anabledd sy'n ei gwneud hi'n anodd defnyddio'r ysgol leol
Gall anawsterau dysgu gael eu hachosi gan :
problem gyda golwg, clyw, lleferydd ac iaith
anawsterau emosiynol neu ymddygiad a
anawsterau penodol gyda darllen, ysgrifennu neu fathemateg
Bydd athro dosbarth y plentyn neu'r Pennaeth ar gael i drafod unrhyw bryderon sydd gan rieni am eu plentyn.
Gall y rhan fwyaf o anghenion cael eu diwallu mewn ysgol brif ffrwd gan yr athro dosbarth.  Weithiau, bydd cymorth yn cael ei roi gan arbenigwyr eraill.
Mae ein holl ysgolion yn gallu darparu cymorth ar gyfer y rhan fwyaf o ddisgyblion ag AAA . Yn ogystal, fe fydd yna athro â chyfrifoldeb penodol am y maes i’w gael yn yr ysgol. Bydd y person hwn yn Gydgysylltydd Anghenion Addysgol Arbennig (CAAA) yr ysgol.
Dyma rai enghreifftiau o anawsterau y bydd plentyn sydd ag anghenion addysgol arbennig yn profi:
darllen, ysgrifennu, gwaith rhif
mynegi eu hunain neu ddeall beth mae pobl eraill yn ei ddweud
gwneud ffrindiau neu ymwneud ag oedolion
ymddwyn yn briodol yn yr ysgol
gall anhawster clywed, gweld, neu symud o gwmpas sy'n effeithio ar eu dysgu
1. Rwyf yn poeni fod fy mhlentyn yn cael anawsterau, beth allaf ei wneud?
Os ydych yn meddwl bod eich plentyn yn cael anhawster nad yw wedi cael ei nodi, dylech siarad â'i athro dosbarth yn syth.
Byddwch yn gallu sgwrsio am eich pryderon a bydd hyn yn aml yn helpu i ddatrys pryderon a phroblemau yn gyflym.
Trwy gydweithio ag athrawon eich plentyn, bydd y cymorth yn fwy tebygol o lwyddo. Weithiau, bydd angen cymorth ychwanegol ar gyfer eich plentyn.
Ar y dechrau, bydd yr athro dosbarth yn troi at Gydlynydd AAA yr ysgol neu'r Pennaeth am gyngor.
Rydym yn darparu cyngor a chefnogaeth ychwanegol i rieni/gofalwyr drwy ein gwasanaeth galw heibio i Rieni a gynhelir unwaith y mis. Cysylltwch a ni am wybodaeth bellach.
Rydym hefyd wedi ymrwymo i gefnogi teuluoedd drwy SNAP Cymru - elsuen plant Cymru gyfan sy'n gweithio gyda theuluoedd ar faterion sy'n ymwneud ag anghenion dysgu ychwanegol ac anableddau. Am fwy o wybodaeth, ewch i wefan SNAP: www.snapcymru.org
2. Beth yw fy hawliau a’m cyfrifoldebau?
dylech bob amser ofyn am gyngor yn ddi-oed
dylid ymgynghori â chi am yr holl benderfyniadau sy'n effeithio ar eich plentyn
mae gennych rôl hanfodol o ran cefnogi addysg eich plentyn
dylai eich barn cael ei hystyried
rhaid i'r ysgol roi gwybod i chi pan fyddant yn dechrau rhoi help ychwanegol new wahanol ar gyfer eich plentyn
dylid ymgynghori â chi am yr holl benderfyniadau sy'n effeithio ar eich plentyn
lle bo'n briodol, dylai dymuniadau eich plentyn gael eu clywed
mae gennych hawl i gael copi o CAU eich plentyn
os ydych chi am siarad â rhywun sy'n annibynnol ac yn gwybod am anghenion addysgol arbennig, gallwch gael help a chyngor gan y gwasanaeth partneriaeth rhieni lleol neu, oddi wrth gyrff cenedlaethol neu fudiadau gwirfoddol lleol
3. Sut bydd yr ysgol yn darparu ar gyfer fy mhlentyn?
Yng Ngheredigion, rydym yn rhoi pwyslais mawr ar adnabod anghenion addysgol arbennig cyn gynted ag y bo modd fel y gall eich plentyn dderbyn y cymorth mwyaf effeithiol sydd ar gael.
Mae’r Ymateb Graddedig yn cydnabod bod plant yn dysgu mewn gwahanol ffyrdd ac mae ganddynt wahanol fathau a lefelau o anghenion arbennig a bod yr athrawon i gyd yn athrawon anghenion arbennig.
Yn ôl diffiniad y Cod Ymarfer, mae’r Ymateb Graddedig yn cynnwys 3 lefel o gefnogaeth neu ymyrraeth.
Yn gyntaf, bydd yr ysgol yn gwneud defnydd llawn o'r holl adnoddau sydd ar gael yn y dosbarth a’r ysgol i wneud yn siŵr bod eich plentyn yn cael pob cyfle i gael eu dysgu yn y ffordd sydd orau iddynt.
Bydd yr ysgol yn monitro ac yn adolygu cynnydd eich plentyn yn ofalus fel tystiolaeth i ddangos yr hyn sydd wedi cael ei wneud.
Os bydd  cynnydd eich plentyn yn parhau i achosi pryder, gall cymorth ychwanegol a / neu arbenigedd gael ei ddwyn i mewn fel rhan o'r cylch parhaus o gynllunio, gweithredu ac adolygu.
Efallai y bydd angen i'ch plentyn gael helpu drwy’r  Ymateb Graddedig am gyfnod byr neu  am flynyddoedd lawer.
Gall amrywiaeth ac arddull y cymorth hwn gael ei gynyddu neu ei leihau yn unol â chynnydd eich plentyn ag anghenion unigol .
Ar y lefel hon , bydd yr ysgol yn nodi bod angen ymyriadau gwahanol ar eich plentyn i'r hyn a ddarperir fel rhan o gwricwlwm gwahaniaethol arferol yr ysgol.
Athro dosbarth eich plentyn fydd yn gyfrifol am weithio gyda nhw o ddydd i ddydd. Byddant yn cofnodi'r help mae eich plentyn yn derbyn mewn ffordd fwy ffurfiol.
Gelwir hyn yn gynllun ymddygiad/addysg unigol. (CAU/ CYU)
Bydd yn cynnwys :
■ pa gymorth sydd yn cael ei roi
■ pwy fydd yn ei ddarparu
■ pa mor aml y bydd eich plentyn yn derbyn y cymorth
■ beth yw targedau eich plentyn
■ sut y bydd y canlyniadau yn cael eu monitro
■ sut y gallwch chi gefnogi eich plentyn yn yr ysgol ac yn y cartref
Ar y lefel hon bydd yr athro dosbarth yn cael ei arwain a'i gefnogi gan gydlynydd AAA yr ysgol sy'n gallu cael mynediad at strategaethau ac adnoddau ychwanegol.
Ar y cam hwn, byddwch yn derbyn copi o CAU eich plentyn
Gweithredu Ysgol a Mwy:
Os na fydd cynnydd eich plentyn yn dangos gwelliant sylweddol, bydd y cydlynydd AAA yn ceisio cyngor pellach.
Bydd cydlynydd AAA yr ysgol yn casglu gwybodaeth a thrafod anghenion eich plentyn gyda'r arbenigwr a fydd yn cynnig cyngor a chefnogaeth am y ffordd orau i helpu eich plentyn.
Gall hyn fod yn Athro Arbenigol, Therapydd Lleferydd neu Weithwyr Iechyd Proffesiynol eraill.
Fel gyda Gweithredu Ysgol, bydd hyn yn cael ei gofnodi yn eu CAU.
Trydar / Tweets @YsgolGymraegADY
© Yr Ysgol Gymraeg, Coedlan Plascrug, Aberystwyth, Ceredigion. SY23 1HL
Rhif ffôn : 01970 617613 | Rhif ffacs : 01970 636742 | swyddfa@ysgolgymraeg.ceredigion.sch.uk